การวิจัยและพัฒนาผลิตภัณฑ์

งานวิจัยและพัฒนาผลิตภัณฑ์ของบริษัทยังคงดำเนินไปอย่างต่อเนื่องทั้งการวิจัยวัตถุดิบทดแทน
และการวิจัยผลิตภัณฑ์กระเบื้องปูพื้น และกระเบื้องบุผนังใหม่ทั้งรูปแบบ ขนาด และสี
ลวดลายของกระเบื้องเซรามิคปูพื้นและบุผนัง รวมทั้งดำเนินการวิจัยการออกผลิตภัณฑ์ใหม่
เพื่อให้ต้นทุนการผลิตต่ำลงเพื่อชดเชยต้นทุนพลังงานที่สูงขึ้น
และยังออกแบบสีและลวดลายใหม่ๆเพื่อให้สินค้าเป็นที่ยอมรับของลูกค้าและตลาด
และให้สอดคล้องกับความต้องการของลูกค้าด้วย
ทางด้านเครื่องจักรได้ออกแบบและพัฒนาเครื่องให้สามารถประหยัดพลังงานได้มากขึ้น
ส่งผลให้ต้นทุนการผลิตลดลง
ด้านการวิจัยได้ใช้เทคโนโลยีสมัยใหม่ผ่านโปรแกรมการออกแบบและพัฒนาผลิตภัณฑ์
รวมทั้งการทดสอบผลิตภัณฑ์ก่อนการผลิตจริง โดยมีขั้นตอนการวิจัยและพัฒนาผลิตภัณฑ์ดังนี้

บริษัทฯ ยังดำเนินการวิจัยและทดสอบ การใช้วัตถุดิบสี และสารเคมี
จากแหล่งที่มีราคาถูกกว่าราคาที่ใช้อยู่ในปัจจุบันอย่างต่อเนื่อง

สำหรับค่าใช้จ่ายในการวิจัยและพัฒนาผลิตภัณฑ์บริษัทและบริษัทย่อย 3 ปีที่ผ่านมามีดังนี้

  ------------------------------------- ---------------------------- ----------- ----------
  บริษัท                                  จำนวนเงินที่ใช้ในการวิจัยและพัฒนา               

                                        ผลิตภัณฑ์ของบริษัทฯ(ล้านบาท)                   

                                        ปี 2548                       ปี 2547      ปี 2546

  บริษัท ไดนาสตี้ เซรามิค จำกัด(มหาชน)        2.0                          1.8         1.6

  บริษัท ไทล์ ท้อป อินดัสตรี้ จำกัด(มหาชน)       3.5                          3.5         3.3
  ------------------------------------- ---------------------------- ----------- ----------

การตลาดและภาวะการแข่งขัน

กลยุทธทางการตลาด

จากความแข็งแกร่งในการดำเนินธุรกิจของบริษัทฯและเครือข่ายสาขาที่มีอยู่ทั่วประเทศ
โดยอาศัยจุดเด่นที่มีตลาดนัดกระเบื้องเป็นของตนเอง
นอกจากนั้นการเข้าซื้อกิจการตัวแทนการจัดจำหน่ายที่มีสัดส่วนรายได้คิดเป็น 65%
ของรายได้รวมทั้งหมด และการวางแผนขยายสาขาอย่างต่อเนื่อง จะช่วยหนุนยอดขายให้เพิ่มขึ้น
อีกทั้งตัวสินค้าประเภทเซรามิคปูพื้นได้รับความนิยมมากขึ้นโดยนำมาใช้แทนวัสดุปูพื้นอื่นๆเนื่องจากมีราคาถูกและทนทาน
ดูแลรักษาง่าย จึงคาดว่าจะยังคงได้รับความนิยมใช้เพิ่มขึ้นเรื่อยๆ โดยบริษัทจะพยายามเพิ่มมูลค่า
(Premium)
ให้กับสินค้าด้วยคุณภาพที่สม่ำเสมอและการออกแบบลวดลายและขนาดที่ตอบสนองความต้องการของลูกค้า
และได้พัฒนาคุณภาพของผลิตภัณฑ์ ด้วยการวิจัยและพัฒนาอย่างต่อเนื่องทั้งกระเบื้องปูพื้น
กระเบื้องบุผนัง
โดยศึกษาแนวโน้มรูปแบบจากต่างประเทศผนวกกับความต้องการของลูกค้าในแต่ละภาคแล้วนำมาออกแบบลวดลายใหม่
ๆ สู่ตลาดอย่างสม่ำเสมอ ในราคาขายที่เหมาะสมกับกลุ่มลูกค้าเป้าหมาย
ซึ่งส่วนใหญ่จะเป็นลูกค้าต่างจังหวัดซึ่งต้องการกระเบื้องสีสดใสและมีสินค้าพร้อมบริการ
ส่วนลูกค้าบางกลุ่มต้องการสีคลาสสิกหรือสีเรียบ ซึ่งบริษัทมีให้เลือกหลากหลาย
นอกจากนี้เพื่อให้สามารถขายสินค้าในราคาที่แข่งขันได้ (Competitive Price)
บริษัทจึงให้ความสำคัญกับต้นทุนการผลิตเป็นอันดับแรก โดยเน้นการขยายกำลังผลิตให้ได้ Economy
of Scale เพื่อให้ต้นทุนต่อหน่วยให้ต่ำที่สุด ปัจจุบันบริษัทมีกำลังการผลิตรวมทั้งสิ้น 40
ล้านตารางเมตรต่อปี และจะเพิ่มเป็น 52 ล้านตารางเมตรต่อปี ภายในปี 2550

สำหรับตลาดสินค้าในต่างประเทศ บริษัทยังมิได้ดำเนินการมากนัก
เนื่องจากยังมีการแข่งขันด้านราคาสินค้าจากประเทศจีนและอินโดนีเซีย
ประกอบกับปริมาณสินค้าที่ผลิตยังมีไม่เพียงพอต่อความต้องการภายในประเทศที่บริษัทได้เปิดคลังสาขาเพิ่มมาตลอดเวลายอดส่งออกในปี
2548 เหลือเพียงร้อยละ 1 เท่านั้น โดยประเทศที่สั่งสินค้าเข้าไปจำหน่ายได้แก่ ออสเตรเลีย ,
ฟิลิปปินส์ , ตะวันออกกลาง และประเทศในกลุ่มอินโดจีน เป็นต้น

ข้อมูลยอดขายแยกตามช่องทางการจำหน่าย

  ----------------------------------- ------------ ----------- -----------
  ประเภทการขาย                        ยอดขาย                   
                                      (ล้านบาท)                 

                                      ปี 2548       ปี 2547      ปี 2546

  ขายในประเทศ                         4,209        3,696       3,128

  ขายต่างประเทศ                        36           43          37

  ยอดขายรวม                           4,245        3,739       3,165
  ----------------------------------- ------------ ----------- -----------

รายชื่อคู่แข่งในประเทศซึ่งเป็น บริษัทผู้ผลิตกระเบื้องเซรามิครายใหญ่ คือ บริษัท
เซรามิคอุตสาหกรรมไทย จำกัด , บริษัท ไทย-เยอรมันเซรามิค จำกัด(มหาชน) , บริษัท
สหโมเสค จำกัด(มหาชน) , บริษัท โรแยล ซีรามิค อุตสาหกรรม จำกัด(มหาชน) และบริษัท
โสสุโก้เซรามิค จำกัดโดยยอดขายของบริษัท ไดนาสตี้ เซรามิค จำกัด(มหาชน)
รวมกับยอดขายสินค้าที่บริษัท ไดนาสตี้ เซรามิค จำกัด(มหาชน) ซื้อจากบริษัท ไทล์ ท้อป อินดัสตรี้
จำกัด(มหาชน) บริษัทย่อย มาจำหน่ายทั้งสิ้นเมื่อเปรียบเทียบกับคู่แข่งที่อยู่ในตลาดหลักทรัพย์ฯ
ยอดขายของบริษัทและบริษัทย่อย มีส่วนแบ่งตลาดรวมราวร้อยละ 27
ของตลาดรวมกระเบื้องเซรามิคในประเทศ

ข้อมูลส่วนแบ่งการตลาดของบริษัทและบริษัทย่อยเปรียบเทียบกับคู่แข่งของบริษัท ณ สิ้นปี 2548
(ไม่รวม EXPORT)

  บริษัท สัดส่วนการตลาด

บริษัท ไดนาสตี้ เซรามิค จำกัด(มหาชน)และบริษัทย่อย 27

บริษัท เซรามิค อุตสาหกรรมไทย จำกัด 22

บริษัท โสสุโก้เซรามิค จำกัด 20 บริษัท สหโมเสค อุตสาหกรรม จำกัด(มหาชน) 12 บริษัท
ไทยเยอรมัน เซรามิค จำกัด(มหาชน) 13 บริษัท โรแยล ซีรามิค อุตสาหกรรม จำกัด(มหาชน) 6
รวม 100